മാനാഭിമാനങ്ങള് ആരുടേയും കുത്തകയല്ല, നിങ്ങളിതെങ്ങോട്ടാണ് പൊലീസ് വിമര്ശിച്ച് കുറിപ്പ് തിരുവനന്തപുരം : കേരള പൊലീസിനെതിരെ രൂക്ഷവിമര്ശനവുമായി സംവിധായകന് അരുണ് ഗോപി. മലപ്പുറത്ത് പോക്സോ കേസില് നിരപരാധിയായ പതിനെട്ടുകാരനെ ജയിലിലടച്ച സംഭവും ആറ്റിങ്ങലില് പിങ്ക് പൊലീസിന്റെ പരസ്യവിചാരണയുമടക്കം ചൂണ്ടിക്കാട്ടിയാണ് അരുണ് ഗോപിയുടെ വിമര്ശനം. ജീവിതം എല്ലാവര്ക്കും ഉണ്ടെന്നും മാനാഭിമാനങ്ങള് ആരുടേയും കുത്തക അല്ലെന്നും അദ്ദേഹം ഫേസ്ബുക്കില് കുറിച്ചു. കുറ്റം തെളിയുന്നത് വരെ നിരപരാധിയായി പരിഗണിക്കണമെന്ന് നിയമം അനുശാസിക്കുന്ന നാട്ടിലാണ് പതിനെട്ടുകാരന്റെ കേള്വിയ്ക്കു വരെ തകരാര് സൃഷ്ടിച്ച് നിയമത്തെ എടുത്തു പുറം ചൊറിയുന്നത്. നിങ്ങളിതെങ്ങോട്ടാണ് പൊലീസ്..!! പിങ്ക് പൊലീസിന്റെ പങ്ക് നിരപരാധിയെ പിടിച്ചുപറിക്കാരന് വരെ ആക്കാന് എത്തി നില്ക്കുമ്ബോള് ആശങ്കയോടെ ചോദിച്ചു പോകുന്നതാണ്..!!അരുണ് ഗോപി കുറിച്ചു. ഫേസ്ബുക്ക് കുറിപ്പ് വായിക്കാം മൊഴികേള്ക്കുമ്ബോള് ആത്മരോഷം കൊള്ളുന്ന പോലീസ് ഒന്നോര്ക്കുക ജീവിതം എല്ലാര്ക്കുമുണ്ട് മാനാഭിമാനങ്ങള് ആരുടേയും കുത്തക അല്ല..!! ഒരു പാവം പയ്യനെ 36 ദിവസം!! അങ്ങനെ എത്ര എത്ര നിരപരാധികള്!! കുറ്റം തെളിയുന്നത് വരെ നിരപരാധിയായി പരിഗണിക്കണമെന്ന് നിയമം അനുശാസിക്കുന്ന നാട്ടിലാണ് അടിച്ചു അവന്റെ കേള്വിയ്ക്കു വരെ തകരാര് സൃഷ്ട്ടിച്ചു നിയമത്തെ എടുത്തു പുറം ചൊറിയുന്നതു..!! നിങ്ങളിതെങ്ങോട്ടാണ് പോലീസ്..!! പിങ്ക് പോലീസിന്റെ പങ്ക് നിരപരാധിയെ പിടിച്ചുപറിക്കാരന് വരെ ആക്കാന് എത്തി നില്ക്കുമ്ബോള് ആശങ്കയോടെ ചോദിച്ചു പോകുന്നതാണ്..!! നല്ലവരായ പോലീസുകാര് ക്ഷമിക്കുക..!!